CELEX: 32020Q0803(01)
Language: lt
Date: 1587513600000
Title: Europos žuvininkystės kontrolės agentūros Administracinės valdybos sprendimas Nr. 20-W-3 2020 m. balandžio 22 d. kuriuo nustatomos vidaus taisyklės, susijusios su duomenų subjektų tam tikrų teisių apribojimu tais atvejais, kai Europos žuvininkystės kontrolės agentūra, vykdydama savo veiklą, tvarko asmens duomenis

3.8.2020   
               
               
                  LT
               
               
                  Europos Sąjungos oficialusis leidinys
               
               
                  L 251/1
               
            
         EUROPOS ŽUVININKYSTĖS KONTROLĖS AGENTŪROS ADMINISTRACINĖS VALDYBOS SPRENDIMASNr. 20-W-3
         
         2020 m. balandžio 22 d.
         kuriuo nustatomos vidaus taisyklės, susijusios su duomenų subjektų tam tikrų teisių apribojimu tais atvejais, kai Europos žuvininkystės kontrolės agentūra, vykdydama savo veiklą, tvarko asmens duomenis
         EUROPOS ŽUVININKYSTĖS KONTROLĖS AGENTŪROS ADMINISTRACINĖ VALDYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2018 m. spalio 23 d. Europos Parlamento ir Tarybos reglamentą (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (1), ypač į jo 25 straipsnį,
         atsižvelgdama į 2019 m. kovo 19 d. Europos Parlamento ir Tarybos reglamentą (ES) 2019/473 dėl Europos žuvininkystės kontrolės agentūros (2) (toliau – Agentūra), ypač į jo 32 straipsnio 2 dalies h punktą,
         pagal Reglamento (ES) 2018/1725 41 straipsnio 2 dalį pasikonsultavusi su Europos duomenų apsaugos priežiūros pareigūnu dėl šio sprendimo,
         kadangi:
         
                     (1)
                  
                  
                     Reglamentu (ES) 2019/473 priimamos nuostatos dėl Europos žuvininkystės kontrolės agentūros, kurios tikslas – organizuoti valstybių narių atliekamos žuvininkystės kontrolės ir tikrinimo veiklos koordinavimą ir padėti joms bendradarbiauti, kad būtų laikomasi bendros žuvininkystės politikos taisyklių siekiant užtikrinti veiksmingą ir vienodą jos taikymą;
                  
               
                     (2)
                  
                  
                     pagal Reglamento (ES) 2018/1725 25 straipsnio 1 dalį 14–22, 35 ir 36 straipsnių taikymo, taip pat 4 straipsnio taikymo tiek, kiek jo nuostatos atitinka 14–22 straipsniuose numatytas teises ir prievoles, apribojimai turėtų būti nustatomi pagal Agentūros priimtas vidaus taisykles, jeigu nėra nustatyti pagal teisės aktus, priimtus remiantis Sutartimis;
                  
               
                     (3)
                  
                  
                     šios vidaus taisyklės, įskaitant jų nuostatas dėl apribojimo reikalingumo ir proporcingumo įvertinimo, neturėtų būti taikomos, jeigu duomenų subjekto teisių apribojimas yra nustatytas teisės akte, priimtame remiantis Sutartimis;
                  
               
                     (4)
                  
                  
                     Agentūra, vykdydama savo pareigas duomenų subjekto teisių atžvilgiu pagal Reglamentą (ES) 2018/1725, atsižvelgia į tai, ar taikoma kuri nors tame reglamente numatyta išimtis;
                  
               
                     (5)
                  
                  
                     vykdydama savo administracines funkcijas Agentūra gali vykdyti administracinius tyrimus, drausmines procedūras, preliminarią veiklą, susijusią su galimais pažeidimais, apie kuriuos pranešta OLAF, nagrinėti informavimo apie pažeidimus atvejus, vykdyti oficialias ir neoficialias priekabiavimo prevencijos procedūras, nagrinėti vidaus ir išorės skundus, vykdyti vidaus auditus, duomenų apsaugos pareigūno atliekamus tyrimus, kaip numatyta Reglamento (ES) 2018/1725 45 straipsnio 2 dalyje, ir vidaus (IT) saugumo tyrimus;
                  
               
                     (6)
                  
                  
                     vykdydama savo veiklą, Agentūra gauna inspektavimo ataskaitas iš Sąjungos inspektorių, kaip numatyta Komisijos įgyvendinimo reglamento (ES) Nr. 404/2011 (3) 123 straipsnyje, Europos Parlamento ir Tarybos Reglamento (ES) Nr. 1236/2010 (4) 18, 19 ir 20 straipsniuose ir Europos Parlamento ir Tarybos reglamento (ES) 2019/833 (5) 30, 33 ir 34 straipsniuose. Agentūra taip pat gauna informaciją ir duomenis iš valstybių narių, kai atliekama Europos Komisijai teikiama analizė ruošiantis vietoje atliekamiems patikrinimams trečiosiose šalyse ir juos vykdant pagal Tarybos reglamento (EB) Nr. 1005/2008 (6) 20 straipsnio 4 dalies c punktą, kaip nustatyta Komisijos sprendime 2009/988/ES (7);
                  
               
                     (7)
                  
                  
                     Agentūra tvarko keleto kategorijų asmens duomenis, įskaitant faktinius duomenis (objektyvius duomenis, kaip antai identifikavimo duomenis, kontaktinius duomenis, profesinius duomenis, administracinius duomenis, iš konkrečių šaltinių gautus duomenis, elektroninius pranešimus ir srauto duomenis) ir (arba) kokybinius duomenis (subjektyvius duomenis, kaip antai su bylomis susijusius duomenis, pavyzdžiui, teisinius motyvus, elgsenos duomenis, vertinimus, veiklos ir poelgių duomenis, duomenis, susijusius su procedūros arba veiklos dalyku arba dėl to pateiktus duomenis);
                  
               
                     (8)
                  
                  
                     duomenų valdytoja yra Agentūra, atstovaujama vykdomojo direktoriaus, neatsižvelgiant į tai, kam duomenų valdytojo funkcijos yra perduodamos Agentūros viduje pagal tai, kas yra atsakingas už konkrečias asmens duomenų tvarkymo operacijas;
                  
               
                     (9)
                  
                  
                     asmens duomenys yra laikomi saugioje elektroninėje aplinkoje arba popieriniu formatu, užtikrinus, kad su jais nebūtų galima neteisėtai susipažinti ir jų nebūtų galima neteisėtai perduoti asmenims, kuriems tų duomenų nebūtina žinoti. Tvarkomi asmens duomenys yra laikomi ne ilgiau, negu reikia ir tikslinga tiems tikslams, kuriems jie yra tvarkomi, tai yra ne ilgiau, negu nurodyta Agentūros duomenų apsaugos pranešimuose, pranešimuose apie privatumą arba įrašuose;
                  
               
                     (10)
                  
                  
                     šios vidaus taisyklės turėtų būti taikomos visoms duomenų tvarkymo operacijoms, kurias Agentūra atlieka vykdydama administracinius tyrimus, drausmines procedūras, preliminarią veiklą, susijusią su galimais pažeidimais, apie kuriuos pranešta OLAF, pranešimų apie pažeidimus procedūras, oficialias ir neoficialias procedūras priekabiavimo atvejais, nagrinėdama vidaus ir išorės skundus, vykdydama vidaus auditus ir duomenų apsaugos pareigūno atliekamus tyrimus, kaip numatyta Reglamento (ES) 2018/1725 45 straipsnio 2 dalyje, vykdydama (IT) saugumo tyrimus organizacijos viduje arba dalyvaujant išorės subjektams (pvz., CERT-ES) ir 6 konstatuojamoje dalyje nurodytą veiklą;
                  
               
                     (11)
                  
                  
                     šios vidaus taisyklės turėtų būti taikomos duomenų tvarkymo operacijoms, kurios atliekamos prieš pradedant pirmiau minėtas procedūras, per tas procedūras ir atliekant stebėseną, kaip buvo atsižvelgta į tų procedūrų rezultatus bei vykdant 6 konstatuojamoje dalyje nurodytą veiklą. Taisyklės taip pat turėtų būti taikomos, kai Agentūra teikia su savo vykdomais administraciniais tyrimais nesusijusią pagalbą nacionalinėms institucijoms ir tarptautinėms organizacijoms ir bendradarbiauja su jomis;
                  
               
                     (12)
                  
                  
                     kai taikomos šios vidaus taisyklės, Agentūra turi pagrįsti, kodėl apribojimai demokratinėje visuomenėje yra būtinai reikalinga ir proporcinga priemonė, ir kaip jie atitinka pagrindinių teisių ir laisvių esmę;
                  
               
                     (13)
                  
                  
                     pagal šią tvarką Agentūra, vykdydama pirmiau nurodytas procedūras, ypač procedūras, susijusias su teise į informacijos teikimą, teise susipažinti su duomenimis, teise reikalauti juos ištaisyti, teise reikalauti juos ištrinti, teise apriboti jų tvarkymą, teise į tai, kad apie asmens duomenų saugumo pažeidimą būtų pranešta duomenų subjektui, arba teise į pranešimų konfidencialumą, kaip įtvirtinta Reglamente (ES) 2018/1725, privalo kiek galėdama gerbti duomenų subjektų pagrindines teises;
                  
               
                     (14)
                  
                  
                     tačiau Agentūra gali būti priversta apriboti informacijos teikimą duomenų subjektui arba kitas duomenų subjekto teises tam, kad apsaugotų, visų pirma, savo pačios tyrimus, kitų viešojo sektoriaus institucijų tyrimus ir procedūras bei su jos tyrimais ir kitomis procedūromis susijusių asmenų teises;
                  
               
                     (15)
                  
                  
                     tad Agentūra gali apriboti informaciją, kad apsaugotų tyrimą ir kitų duomenų subjektų pagrindines teises ir laisves;
                  
               
                     (16)
                  
                  
                     Agentūra turėtų periodiškai stebėti, ar sąlygos, dėl kurių taikomas apribojimas, tebetaikomos, o ta apimtimi, kuria tos sąlygos nebetaikomos, panaikinti apribojimą;
                  
               
                     (17)
                  
                  
                     duomenų valdytojas turėtų informuoti duomenų apsaugos pareigūną atidėjimo ir peržiūrų atvejais,
                  
               PRIĖMĖ ŠĮ SPRENDIMĄ:
         
            1 straipsnis
            Dalykas ir taikymo sritis
            
               1.   Remiantis Reglamento (ES) 2018/1725 25 straipsniu, šiame sprendime nustatytos taisyklės dėl to, kokiomis sąlygomis Agentūra vykdydama 2 dalyje nurodytas procedūras gali apriboti 14–21, 35 ir 36 straipsniuose, taip pat 4 straipsnyje nurodytų teisių taikymą.
            
            
               2.   Šis sprendimas taikomas Agentūros administracinių funkcijų srityje vykdomoms asmens duomenų tvarkymo operacijoms, kurias Agentūra atlieka vykdydama administracinius tyrimus, drausmines procedūras, preliminarią veiklą, susijusią su galimais pažeidimais, apie kuriuos pranešta OLAF, nagrinėdama pranešimus apie pažeidimus, vykdydama oficialias ir neoficialias procedūras priekabiavimo atvejais, nagrinėdama vidaus ir išorės skundus, vykdydama vidaus auditus ir duomenų apsaugos pareigūno atliekamus tyrimus, kaip numatyta Reglamento (ES) 2018/1725 45 straipsnio 2 dalyje, (IT) saugumo tyrimus, kurie atliekami organizacijos viduje arba dalyvaujant išorės subjektams (pvz., CERT-ES).
            
            
               3.   Šis sprendimas taikomas asmens duomenų tvarkymo operacijoms, kurias Agentūra atlieka vykdydama savo įgaliojimus, visų pirma gaudama inspektavimo ataskaitas pagal Įgyvendinimo reglamento (ES) Nr. 404/2011 123 straipsnį, Reglamento (ES) Nr. 1236/2010 18, 19 ir 20 straipsnius ir Reglamento (ES) 2019/833 30, 33 ir 34 straipsnius, taip pat iš valstybių narių gaudama informaciją ir duomenis Europos Komisijai teikiamai analizei, skirtai vietoje atliekamiems patikrinimams trečiosiose šalyse paruošti ir vykdyti pagal Reglamento (EB) Nr. 1005/2008 20 straipsnio 4 dalies c punktą, kaip nustatyta Sprendime 2009/988/ES.
            
            
               4.   Tvarkomi šių kategorijų duomenys: faktiniai duomenys (objektyvūs duomenys, kaip antai identifikavimo duomenys, kontaktiniai duomenys, profesiniai duomenys, administraciniai duomenys, iš konkrečių šaltinių gauti duomenys, elektroniniai pranešimai ir srauto duomenys) ir (arba) kokybiniai duomenys (subjektyvūs duomenys, tokie kaip su bylomis susiję duomenys, pavyzdžiui, teisiniai motyvai, elgsenos duomenys, vertinimai, veiklos ir poelgių duomenys, duomenys, susiję su procedūros arba veiklos dalyku arba dėl to pateikti duomenys).
            
            
               5.   Agentūra, vykdydama savo pareigas duomenų subjekto teisių atžvilgiu pagal Reglamentą (ES) 2018/1725, atsižvelgia į tai, ar taikoma kuri nors tame reglamente numatyta išimtis;
            
            
               6.   Laikantis šiame sprendime nustatytų sąlygų gali būti apribojamos šios teisės: teisė į informacijos teikimą duomenų subjektams, teisė susipažinti su duomenimis, teisė reikalauti juos ištaisyti, ištrinti ar apriboti jų tvarkymą, teisė į tai, kad apie asmens duomenų saugumo pažeidimą būtų pranešta duomenų subjektui, arba teisė į pranešimų konfidencialumą.
            
         
         
            2 straipsnis
            Duomenų valdytojas ir apsaugos priemonės
            
               1.   Kad būtų užkirstas kelias piktnaudžiavimui, neteisėtai prieigai prie duomenų arba jų perdavimui, Agentūra turi įgyvendinti šias apsaugos priemones:
               
                           a)
                        
                        
                           popieriniai dokumentai laikomi saugiose spintose ir prieiga prie jų suteikiama tik įgaliotiems darbuotojams;
                        
                     
                           b)
                        
                        
                           visi elektroniniai duomenys laikomi saugioje Agentūros saugumo standartus atitinkančioje IT taikomojoje programoje, taip pat specialiuose elektroniniuose aplankuose, prie kurių prieigą turi tik įgalioti darbuotojai. Reikiamo lygmens prieiga suteikiama asmeniškai;
                        
                     
                           c)
                        
                        
                           IT sistemose ir duomenų bazėse įdiegiamos naudotojo tapatybės patikrinimo priemonės, taikomos naudojantis vieno prisijungimo sistema ir automatiškai susietos su naudotojo identifikavimo kodu ir slaptažodžiu. Galutinių naudotojų paskyros yra atskiros, asmeninės ir neperduodamos, dalytis naudotojų paskyromis griežtai draudžiama. E. įrašai laikomi saugiai, užtikrinant juose esančių duomenų konfidencialumą ir privatumą;
                        
                     
                           d)
                        
                        
                           visi asmenys, turintys prieigą prie duomenų, privalo laikytis įpareigojimo saugoti konfidencialumą.
                        
                     
            
               2.   Duomenų tvarkymo operacijų duomenų valdytoja yra Agentūra, atstovaujama vykdomojo direktoriaus, kuris duomenų valdytojo funkciją gali perduoti. Duomenų subjektai apie įgaliotą duomenų valdytoją informuojami duomenų apsaugos pranešimuose, pranešimuose apie privatumą arba įrašuose, skelbiamuose Agentūros interneto svetainėje ir (arba) intranete.
            
            
               3.   1 straipsnio 3 dalyje nurodytas asmens duomenų saugojimo laikotarpis neturi būti ilgesnis, negu reikia tiems tikslams, kuriems duomenys yra tvarkomi. Šis laikotarpis jokiu atveju negali būti ilgesnis už 5 straipsnio 1 dalyje nurodytuose duomenų apsaugos pranešimuose, pranešimuose apie privatumą arba įrašuose nustatytą duomenų saugojimo laikotarpį.
            
            
               4.   Jeigu Agentūra svarsto galimybę taikyti apribojimą, ji turi įvertinti riziką duomenų subjektų teisėms ir laisvėms, ypač riziką kitų duomenų subjektų teisėms ir laisvėms, ir neigiamo poveikio Agentūros tyrimams arba procedūroms riziką, pavyzdžiui, įrodymų sunaikinimo atveju. Rizika duomenų subjektų teisėms ir laisvėms, pirmiausia, yra rizika reputacijai ir rizika teisei į gynybą bei teisei būti išklausytam, bet tuo neapsiriboja.
            
         
         
            3 straipsnis
            Apribojimai
            
               1.   Agentūra visus apribojimus taiko tik remdamasi vienu ar daugiau Reglamento (ES) 2018/1725 25 straipsnio 1 dalies a–i punktuose nurodytų pagrindų.
               Duomenų apsaugos pranešimuose, pranešimuose apie privatumą arba įrašuose, nurodytuose Reglamento (ES) 2018/1725 31 straipsnyje, kurie yra skelbiami Agentūros interneto svetainėje ir (arba) intranete ir kuriuose duomenų subjektai informuojami apie jų teises vykstant tam tikrai procedūrai, Agentūra pateikia informaciją apie galimą tų teisių apribojimą. Turi būti nurodoma, kokios teisės gali būti apribotos, apribojimo priežastys ir galima trukmė.
            
            
               2.   Konkrečiais pirmiau 1 dalyje aprašytų tikslų atvejais Agentūra gali taikyti apribojimus, jeigu:
               
                           a)
                        
                        
                           naudojimąsi tomis teisėmis ir tų prievolių vykdymą Komisijos tarnybos ar kitos Sąjungos įgaliotosios institucijos, organai, agentūros ir tarnybos gali apriboti remdamosi kitais Reglamento (ES) 2018/1725 25 straipsnyje nurodytais aktais arba to reglamento IX skyriumi arba kitų Sąjungos institucijų, organų, agentūrų ir tarnybų steigimo aktais ir jei, Agentūrai nenustačius lygiaverčio apribojimo tų pačių asmens duomenų atžvilgiu, kiltų grėsmė tokio apribojimo tikslams;
                        
                     
                           b)
                        
                        
                           naudojimąsi tomis teisėmis ir tų prievolių vykdymą valstybių narių įgaliotosios institucijos gali apriboti remdamosi Europos Parlamento ir Tarybos reglamento (ES) 2016/679 (8) 23 straipsnyje nurodomais aktais arba nacionalinėmis priemonėmis, kuriomis į nacionalinę teisę perkeliamos Europos Parlamento ir Tarybos direktyvos (ES) 2016/680 (9) 13 straipsnio 3 dalis, 15 straipsnio 3 dalis arba 16 straipsnio 3 dalis;
                        
                     
                           c)
                        
                        
                           naudojimasis tomis teisėmis ir tų prievolių vykdymas keltų grėsmę Agentūros bendradarbiavimui su trečiosiomis šalimis arba tarptautinėmis organizacijomis, kai jai vykdant savo užduotis būtų akivaizdžių tokios grėsmės įrodymų.
                        
                     Prieš pradėdama taikyti apribojimus a ir b punktuose nurodytais atvejais, Agentūra konsultuojasi su atitinkamomis Komisijos tarnybomis, Sąjungos institucijomis, organais, agentūromis, tarnybomis arba valstybių narių kompetentingomis institucijomis, nebent Agentūrai yra aišku, kad galimybė taikyti apribojimą yra numatyta viename iš minėtuose punktuose nurodytų aktų.
            
            
               3.   Bet kuris apribojimas turi būti reikalingas ir proporcingas atsižvelgiant į riziką duomenų subjektų teisėms ir laisvėms ir atitikti demokratinėje visuomenėje galiojančių pagrindinių teisių ir laisvių esmę.
            
            
               4.   Jeigu svarstoma galimybė taikyti apribojimą, remiantis šiomis taisyklėmis įvertinamas jo reikalingumas ir proporcingumas. Kiekvienu atveju apribojimas atskaitomybės tikslais yra dokumentuojamas vidaus vertinimo rašte.
               Įrašas ir, jei tai taikytina, dokumentai, kuriuose nurodomos pagrindinės faktinės ir teisinės aplinkybės, registruojami. Įrašai pateikiami Europos duomenų apsaugos priežiūros pareigūnui, jam paprašius.
               Agentūra peržiūri kiekvieno apribojimo taikymą kas šešis mėnesius nuo apribojimo taikymo pradžios ir užbaigus atitinkamą procedūrą arba tyrimą. Atliekant šią periodinę peržiūrą, atliekamas būtinumo ir proporcingumo patikrinimas, siekiant įvertinti, ar taikyti apribojimą tebėra faktiškai ir teisiškai pagrįsta.
            
            
               5.   Vos tik aplinkybių, dėl kurių apribojimas taikomas, nelieka, apribojimas panaikinamas. Ypač tada, kai manoma, jog dėl naudojimosi apribota teise nustatyto apribojimo poveikis neišnyks arba dėl naudojimosi apribota teise nebus pakenkta kitų duomenų subjektų teisėms arba laisvėms.
            
         
         
            4 straipsnis
            Duomenų apsaugos pareigūno atliekama peržiūra
            
               1.   Jeigu duomenų valdytojas pagal šį sprendimą apriboja duomenų subjektų teisių taikymą arba pratęsia apribojimą, Agentūra nepagrįstai nedelsdama informuoja savo duomenų apsaugos pareigūną. Duomenų valdytojas duomenų apsaugos pareigūnui pateikia susipažinti įrašą, kuriame užfiksuotas apribojimo reikalingumo ir proporcingumo įvertinimas, ir užregistruoja datą, kada informavo duomenų apsaugos pareigūną.
            
            
               2.   Duomenų apsaugos pareigūnas gali raštu prašyti, kad duomenų valdytojas peržiūrėtų taikomus apribojimus. Duomenų valdytojas raštu informuoja duomenų apsaugos pareigūną apie prašytos peržiūros rezultatus.
            
            
               3.   Duomenų valdytojas informuoja duomenų apsaugos pareigūną apie kiekvieną taikomą duomenų subjekto teisių apribojimą, taip pat apie apribojimo panaikinimą.
            
         
         
            5 straipsnis
            Informacijos teikimas duomenų subjektui
            
               1.   Deramai pagrįstais atvejais šiame sprendime nustatytomis sąlygomis, kai tai reikalinga ir proporcinga, duomenų valdytojas gali apriboti teisę gauti informaciją vykdant šias duomenų tvarkymo operacijas:
               
                           a)
                        
                        
                           vykdant administracinius tyrimus ir drausmines procedūras. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, c, d, f, g ir h punktais;
                        
                     
                           b)
                        
                        
                           vykdant preliminarią veiklą, susijusią su galimais pažeidimais, apie kuriuos pranešta OLAF. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, d, f ir h punktais;
                        
                     
                           c)
                        
                        
                           vykdant informavimo apie pažeidimus procedūras. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, d, f ir h punktais;
                        
                     
                           d)
                        
                        
                           vykdant oficialias ir neoficialias procedūras priekabiavimo atvejais. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, d, f ir h punktais;
                        
                     
                           e)
                        
                        
                           nagrinėjant vidaus ir išorės skundus. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, c, d, f, g ir h punktais;
                        
                     
                           f)
                        
                        
                           atliekant vidaus auditus. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, c, f, g ir h punktais;
                        
                     
                           g)
                        
                        
                           vykdant duomenų apsaugos pareigūno atliekamus tyrimus pagal Reglamento (ES) 2018/1725 45 straipsnio 2 dalį. Apribojimai gali būti taikomi remiantis Reglamento (ES) 2018/1725 25 straipsnio 1 dalies c, g ir h punktais;
                        
                     
                           h)
                        
                        
                           vykdant (IT) saugumo tyrimus organizacijos viduje arba dalyvaujant išorės subjektams (pvz., CERT-ES). Apribojimai gali būti taikomi remiantis Reglamento (ES) 2018/1725 25 straipsnio 1 dalies b, c, d, g ir h punktais;
                        
                     
                           i)
                        
                        
                           keičiantis informacija, reikalinga Agentūrai pavestoms funkcijoms vykdyti, visų pirma gaunant inspektavimo ataskaitas pagal Įgyvendinimo reglamento (ES) Nr. 404/2011 123 straipsnį, Reglamento (ES) Nr. 1236/2010 18, 19 ir 20 straipsnius ir Reglamento (ES) 2019/833 30, 33 ir 34 straipsnius, taip pat iš valstybių narių gaunant informaciją ir duomenis Europos Komisijai teikiamai analizei, skirtai vietoje atliekamiems patikrinimams trečiosiose šalyse paruošti ir vykdyti pagal Reglamento (EB) Nr. 1005/2008 20 straipsnio 4 dalies c punktą. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, c, d, g ir h punktais.
                        
                     
            
               2.   Jeigu tai proporcinga, nepažeisdama 3 dalies nuostatų Agentūra taip pat nepagrįstai nedelsdama raštu informuoja kiekvieną duomenų subjektą, kuris vykdant konkrečią duomenų tvarkymo operaciją yra laikomas suinteresuotuoju subjektu, apie jo teises, susijusias su esamais arba būsimais apribojimais.
            
            
               3.   Jeigu Agentūra visiškai arba iš dalies apriboja informacijos teikimą 2 dalyje nurodytiems duomenų subjektams, ji užregistruoja apribojimo priežastis ir teisinį pagrindą pagal šio sprendimo 3 straipsnį, taip pat užregistruoja apribojimo reikalingumo ir proporcingumo įvertinimą.
            
            
               4.   3 dalyje nurodytas apribojimas taikomas tol, kol yra priežasčių jį taikyti.
               Jeigu priežasčių taikyti apribojimą nebėra, Agentūra duomenų subjektui pateikia informaciją apie pagrindines apribojimo taikymo priežastis. Kartu Agentūra informuoja duomenų subjektą apie tai, kad jis turi teisę bet kada pateikti skundą Europos duomenų apsaugos priežiūros pareigūnui arba ginti savo teises Europos Sąjungos Teisingumo Teisme.
            
         
         
            6 straipsnis
            Duomenų subjekto teisė susipažinti su duomenimis
            
               1.   Deramai pagrįstais atvejais šiame sprendime nustatytomis sąlygomis, kai tai yra reikalinga ir proporcinga, duomenų valdytojas gali apriboti teisę susipažinti su duomenimis vykdant šias duomenų tvarkymo operacijas:
               
                           a)
                        
                        
                           vykdant administracinius tyrimus ir drausmines procedūras. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, c, d, f, g ir h punktais;
                        
                     
                           b)
                        
                        
                           vykdant preliminarią veiklą, susijusią su galimais pažeidimais, apie kuriuos pranešta OLAF. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, d, f ir h punktais;
                        
                     
                           c)
                        
                        
                           vykdant informavimo apie pažeidimus procedūras. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, d, f ir h punktais;
                        
                     
                           d)
                        
                        
                           vykdant oficialias ir neoficialias procedūras priekabiavimo atvejais. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, d, f ir h punktais;
                        
                     
                           e)
                        
                        
                           nagrinėjant vidaus ir išorės skundus. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, c, d, f, g ir h punktais;
                        
                     
                           f)
                        
                        
                           atliekant vidaus auditus. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, c, f, g ir h punktais;
                        
                     
                           g)
                        
                        
                           vykdant duomenų apsaugos pareigūno atliekamus tyrimus pagal Reglamento (ES) 2018/1725 45 straipsnio 2 dalį. Apribojimai gali būti taikomi remiantis Reglamento (ES) 2018/1725 25 straipsnio 1 dalies c, g ir h punktais;
                        
                     
                           h)
                        
                        
                           vykdant (IT) saugumo tyrimus organizacijos viduje arba dalyvaujant išorės subjektams (pvz., CERT-ES). Apribojimai gali būti taikomi remiantis Reglamento (ES) 2018/1725 25 straipsnio 1 dalies b, c, d, g ir h punktais.
                        
                     
                           i)
                        
                        
                           keičiantis informacija, reikalinga Agentūrai pavestoms funkcijoms vykdyti, visų pirma gaunant inspektavimo ataskaitas pagal Įgyvendinimo reglamento (ES) Nr. 404/2011 123 straipsnį, Reglamento (ES) Nr. 1236/2010 18, 19 ir 20 straipsnius ir Reglamento (ES) 2019/833 30, 33 ir 34 straipsnius, taip pat iš valstybių narių gaunant informaciją ir duomenis Europos Komisijai teikiamai analizei, skirtai vietoje atliekamiems patikrinimams trečiosiose šalyse paruošti ir vykdyti pagal Reglamento (EB) Nr. 1005/2008 20 straipsnio 4 dalies c punktą. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, c, d, g ir h punktais.
                        
                     Jeigu duomenų subjektai prašo leisti susipažinti su savo asmens duomenimis, kurie yra tvarkomi vienoje arba keliose konkrečiose bylose arba vykdant konkrečią duomenų tvarkymo operaciją, pagal Reglamento (ES) 2018/1725 17 straipsnį Agentūra vertina prašymą tik tų asmens duomenų atžvilgiu.
            
            
               2.   Jeigu Agentūra visiškai arba iš dalies apriboja Reglamento (ES) 2018/1725 17 straipsnyje nurodytą teisę susipažinti su duomenimis, ji atlieka šiuos veiksmus:
               
                           a)
                        
                        
                           atsakydama į duomenų subjekto prašymą informuoja suinteresuotąjį duomenų subjektą apie taikomą apribojimą, pagrindines jo taikymo priežastis, galimybę pateikti skundą Europos duomenų apsaugos priežiūros pareigūnui arba ginti savo teises Europos Sąjungos Teisingumo Teisme;
                        
                     
                           b)
                        
                        
                           vidaus vertinimo rašte dokumentuoja apribojimo priežastis, įskaitant apribojimo reikalingumo, proporcingumo ir trukmės įvertinimą.
                        
                     Pagal Reglamento (ES) 2018/1725 25 straipsnio 8 dalį a punkte nurodytos informacijos pateikimas gali būti atidėtas, ji gali būti neteikiama arba ją pateikti gali būti atsisakyta, jei dėl jos pateikimo nustatytas apribojimas netektų poveikio.
            
         
         
            7 straipsnis
            Teisė reikalauti ištaisyti duomenis, teisė reikalauti ištrinti duomenis ir teisė apriboti duomenų tvarkymą
            
               1.   Deramai pagrįstais atvejais, šiame sprendime nustatytomis sąlygomis ir kai tai reikalinga ir proporcinga, duomenų valdytojas gali apriboti teisę reikalauti ištaisyti duomenis, teisę reikalauti ištrinti duomenis ir teisę apriboti duomenų tvarkymą vykdant šias duomenų tvarkymo operacijas:
               
                           a)
                        
                        
                           vykdant administracinius tyrimus ir drausmines procedūras. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, c, d, f, g ir h punktais;
                        
                     
                           b)
                        
                        
                           vykdant preliminarią veiklą, susijusią su galimais pažeidimais, apie kuriuos pranešta OLAF. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, d, f ir h punktais;
                        
                     
                           c)
                        
                        
                           vykdant informavimo apie pažeidimus procedūras. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, d, f ir h punktais;
                        
                     
                           d)
                        
                        
                           vykdant oficialias ir neoficialias procedūras priekabiavimo atvejais. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, d, f ir h punktais;
                        
                     
                           e)
                        
                        
                           nagrinėjant vidaus ir išorės skundus. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, c, d, f, g ir h punktais;
                        
                     
                           f)
                        
                        
                           atliekant vidaus auditus. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, c, f, g ir h punktais;
                        
                     
                           g)
                        
                        
                           vykdant duomenų apsaugos pareigūno atliekamus tyrimus pagal Reglamento (ES) 2018/1725 45 straipsnio 2 dalį. Apribojimai gali būti taikomi remiantis Reglamento (ES) 2018/1725 25 straipsnio 1 dalies c, g ir h punktais;
                        
                     
                           h)
                        
                        
                           vykdant (IT) saugumo tyrimus organizacijos viduje arba dalyvaujant išorės subjektams (pvz., CERT-ES). Apribojimai gali būti taikomi remiantis Reglamento (ES) 2018/1725 25 straipsnio 1 dalies b, c, d, g ir h punktais.
                        
                     
                           i)
                        
                        
                           keičiantis informacija, reikalinga Agentūrai pavestoms funkcijoms vykdyti, visų pirma gaunant inspektavimo ataskaitas pagal Įgyvendinimo reglamento (ES) Nr. 404/2011 123 straipsnį, Reglamento (ES) Nr. 1236/2010 18, 19 ir 20 straipsnius ir Reglamento (ES) 2019/833 30, 33 ir 34 straipsnius, taip pat iš valstybių narių gaunant informaciją ir duomenis Europos Komisijai teikiamai analizei, skirtai vietoje atliekamiems patikrinimams trečiosiose šalyse paruošti ir vykdyti pagal Reglamento (EB) Nr. 1005/2008 20 straipsnio 4 dalies c punktą. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, c, d, g ir h punktais.
                        
                     
            
               2.   Jeigu Agentūra visiškai arba iš dalies apriboja teisę reikalauti ištaisyti duomenis, teisę reikalauti ištrinti duomenis ir teisę apriboti duomenų tvarkymą, nurodytas Reglamento (ES) 2018/1725 18 straipsnyje, 19 straipsnio 1 dalyje ir 20 straipsnio 1 dalyje, ji atlieka šio sprendimo 6 straipsnio 2 dalyje nurodytus veiksmus ir užregistruoja įrašą pagal šio sprendimo 6 straipsnio 3 dalį.
            
         
         
            8 straipsnis
            Pranešimas apie asmens duomenų saugumo pažeidimą duomenų subjektui ir elektroninių pranešimų konfidencialumas
            
               1.   Deramai pagrįstais atvejais, šiame sprendime nustatytomis sąlygomis ir kai tai reikalinga ir proporcinga, duomenų valdytojas gali apriboti teisę gauti pranešimą apie asmens duomenų saugumo pažeidimą vykdant šias duomenų tvarkymo operacijas:
               
                           a)
                        
                        
                           vykdant administracinius tyrimus ir drausmines procedūras. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, c, d, f, g ir h punktais;
                        
                     
                           b)
                        
                        
                           vykdant preliminarią veiklą, susijusią su galimais pažeidimais, apie kuriuos pranešta OLAF. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, d, f ir h punktais;
                        
                     
                           c)
                        
                        
                           vykdant informavimo apie pažeidimus procedūras. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, d, f ir h punktais;
                        
                     
                           d)
                        
                        
                           vykdant oficialias ir neoficialias procedūras priekabiavimo atvejais. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, d, f ir h punktais;
                        
                     
                           e)
                        
                        
                           nagrinėjant vidaus ir išorės skundus. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, c, d, f, g ir h punktais;
                        
                     
                           f)
                        
                        
                           atliekant vidaus auditus. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, c, f, g ir h punktais;
                        
                     
                           g)
                        
                        
                           vykdant duomenų apsaugos pareigūno atliekamus tyrimus pagal Reglamento (ES) 2018/1725 45 straipsnio 2 dalį. Apribojimai gali būti taikomi remiantis Reglamento (ES) 2018/1725 25 straipsnio 1 dalies c, g ir h punktais;
                        
                     
                           h)
                        
                        
                           vykdant (IT) saugumo tyrimus organizacijos viduje arba dalyvaujant išorės subjektams (pvz., CERT-ES). Apribojimai gali būti taikomi remiantis Reglamento (ES) 2018/1725 25 straipsnio 1 dalies b, c, d, g ir h punktais;
                        
                     
                           i)
                        
                        
                           keičiantis informacija, reikalinga Agentūrai pavestoms funkcijoms vykdyti, visų pirma gaunant inspektavimo ataskaitas pagal Įgyvendinimo reglamento (ES) Nr. 404/2011 123 straipsnį, Reglamento (ES) Nr. 1236/2010 18, 19 ir 20 straipsnius ir Reglamento (ES) 2019/833 30, 33 ir 34 straipsnius, taip pat iš valstybių narių gaunant informaciją ir duomenis Europos Komisijai teikiamai analizei, skirtai vietoje atliekamiems patikrinimams trečiosiose šalyse paruošti ir vykdyti, pagal Reglamento (EB) Nr. 1005/2008 20 straipsnio 4 dalies c punktą, kaip nustatyta Komisijos sprendime 2009/988/ES. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, c, d, g ir h punktais.
                        
                     
            
               2.   Deramai pagrįstais atvejais, šiame sprendime nustatytomis sąlygomis ir kai tai reikalinga ir proporcinga, duomenų valdytojas gali apriboti teisę į elektroninių pranešimų konfidencialumą vykdant šias duomenų tvarkymo operacijas:
               
                           a)
                        
                        
                           vykdant administracinius tyrimus ir drausmines procedūras. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, c, d, f, g ir h punktais;
                        
                     
                           b)
                        
                        
                           vykdant preliminarią veiklą, susijusią su galimais pažeidimais, apie kuriuos pranešta OLAF. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, d, f ir h punktais;
                        
                     
                           c)
                        
                        
                           vykdant informavimo apie pažeidimus procedūras. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, d, f ir h punktais;
                        
                     
                           d)
                        
                        
                           vykdant oficialias ir neoficialias procedūras priekabiavimo atvejais. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, d, f ir h punktais;
                        
                     
                           e)
                        
                        
                           nagrinėjant vidaus ir išorės skundus. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, c, d, f, g ir h punktais;
                        
                     
                           f)
                        
                        
                           vykdant (IT) saugumo tyrimus organizacijos viduje arba dalyvaujant išorės subjektams (pvz., CERT-ES). Apribojimai gali būti taikomi remiantis Reglamento (ES) 2018/1725 25 straipsnio 1 dalies b, c, d, g ir h punktais;
                        
                     
                           g)
                        
                        
                           keičiantis informacija, reikalinga Agentūrai pavestoms funkcijoms vykdyti, visų pirma gaunant inspektavimo ataskaitas pagal Įgyvendinimo reglamento (ES) Nr. 404/2011 123 straipsnį, taip pat iš valstybių narių gaunant informaciją ir duomenis Europos Komisijai teikiamai analizei, skirtai vietoje atliekamiems patikrinimams trečiosiose šalyse paruošti ir vykdyti pagal Reglamento (EB) Nr. 1005/2008 20 straipsnio 4 dalies c ir d punktus. Apribojimai gali būti taikomi remiantis Reglamento (ES) 2018/1725 25 straipsnio 1 dalies b, c, d, g ir h punktais.
                        
                     
            
               3.   Jeigu Agentūra apriboja Reglamento (ES) 2018/1725 35 ir 36 straipsniuose nurodytą pranešimą duomenų subjektui apie asmens duomenų saugumo pažeidimą arba elektroninių pranešimų konfidencialumą, ji užfiksuoja ir užregistruoja apribojimo priežastis pagal šio sprendimo 5 straipsnio 3 dalį. Taikoma šio sprendimo 5 straipsnio 4 dalis.
            
         
         
            9 straipsnis
            Įsigaliojimas
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Priimta Vige, 2020 m. balandžio 22 d.
            
               
                  Administracinės valdybos pirmininkas
               
               Reinhard PRIEBE
            
         
         
            (1)  OL L 295, 2018 11 21, p. 39.
         
            (2)  OL L 83, 2019 3 25, p. 18.
         
            (3)  2011 m. balandžio 8 d. Komisijos įgyvendinimo reglamentas (ES) Nr. 404/2011, kuriuo nustatomos išsamios Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, įgyvendinimo taisyklės (OL L 112, 2011 4 30, p. 1).
         
            (4)  2010 m. gruodžio 15 d. Europos Parlamento ir Tarybos reglamentas (ES) Nr. 1236/2010, kuriuo nustatoma kontrolės ir vykdymo užtikrinimo sistema, taikytina Konvencijos dėl būsimo daugiašalio bendradarbiavimo šiaurės rytų Atlanto žvejybos rajonuose, ir panaikinamas Tarybos reglamentas (EB) Nr. 2791/1999 (OL L 348, 2010 12 31, p. 17).
         
            (5)  2019 m. gegužės 20 d. Europos Parlamento ir Tarybos reglamentas (ES) 2019/833, kuriuo nustatomos išsaugojimo ir vykdymo užtikrinimo priemonės, taikytinos Žvejybos šiaurės vakarų Atlante organizacijos reguliuojamame rajone, iš dalies keičiamas Reglamentas (ES) 2016/1627 ir panaikinami Tarybos reglamentai (EB) Nr. 2115/2005 ir (EB) Nr. 1386/2007 (OL L 141, 2019 5 28, p. 1).
         
            (6)  2008 m. rugsėjo 29 d. Tarybos reglamentas (EB) Nr. 1005/2008, nustatantis Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti, iš dalies keičiantis reglamentus (EEB) Nr. 2847/93, (EB) Nr. 1936/2001 ir (EB) Nr. 601/2004 bei panaikinantis reglamentus (EB) Nr. 1093/94 ir (EB) Nr. 1447/1999 (OL L 286, 2008 10 29, p. 1).
         
            (7)  2009 m. gruodžio 18 d. Komisijos sprendimas 2009/988/ES, kuriuo Bendrijos žuvininkystės kontrolės agentūra skiriama įstaiga, atliekančia tam tikras užduotis pagal Tarybos reglamentą (EB) Nr. 1005/2008 (OL L 338, 2009 12 19, p. 104).
         
            (8)  2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL L 119, 2016 5 4, p. 1).
         
            (9)  2016 m. balandžio 27 d. Europos Parlamento ir Tarybos direktyva (ES) 2016/680 dėl fizinių asmenų apsaugos kompetentingoms institucijoms tvarkant asmens duomenis nusikalstamų veikų prevencijos, tyrimo, atskleidimo ar baudžiamojo persekiojimo už jas arba bausmių vykdymo tikslais ir dėl laisvo tokių duomenų judėjimo, ir kuriuo panaikinamas Tarybos pamatinis sprendimas 2008/977/TVR (OL L 119, 2016 5 4, p. 89).